Companiile de distribuție solicită un cadru de reglementare favorabil pentru investițiile din energie
Companiile de distribuție din energie se angajează să investească 6 miliarde euro până în anul 2030 pentru întărirea rețelelor, cu condiția unui cadru de reglementare favorabil, care să le permită o recuperare graduală a acestor investiții, din tariful de distribuție, pe o perioadă de 25-30 de ani, au afirmat ieri reprezentanții Federației Asociațiilor Companiilor de Utilități din Energie (ACUE) în cadrul unei întâlniri informale cu mass-media.